২৫ ডিসেম্বরের আগেই আরও নামবে পারদ!

ওয়েব ডেস্ক : বাংলায় পড়তে শুরু করেছে জাঁকিয়ে শীত (Winter)। রবিবার ছিল মরশুমের শীতলতম দিন। ১৪.৪ ডিগ্রিতে নেমে গিয়েছিল তাপমাত্রা (Tempreture)। উত্তুরে হাওয়ার কারণে জেলাগুলিতেও বাড়ছে ঠান্ডার দাপট। আগামী কয়েকদিনে তাপমাত্রা আরও কিছুটা নামতে পারেই বলে জানাচ্ছে হাওয়া অফিস।

আবহাওয়া দফতর সূত্রে খবর, আগামী ২৪ ডিসেম্বর থেকে কনকনে ঠান্ডা অনুভব হবে কলকাতাসহ (Kolkata) জেলাগুলিতে। বেশ কিছু জেলায় তাপমাত্রা ২ থেকে ৩ ডিগ্রি পর্যন্ত নেমে যেতে পারে। সোমবার রাতে দক্ষিণবঙ্গের প্রায় সব জেলাতেই ১২ থেকে ১৪ ডিগ্রির মধ্যে থাকবে তাপমাত্রা। উত্তুরে হাওয়ার কারণেই পারদ নামবে বলেই জানা যাচ্ছে।

আরও খবর : যুবভারতী কাণ্ডে অনলাইন টিকিট বিক্রি সংস্থার ৩ জনকে জিজ্ঞাসাবাদ সিটের

দক্ষিণবঙ্গে পাশাপাশি উত্তরবঙ্গে (North Bengal) পারদ নামতে শুরু করেছে। চলতি সপ্তাহে দার্জিলিং, কালিম্পং, জলপাইগুড়ি, আলিপুরদুয়ার ও কোচবিহারে পারদ আরও নামবে বলেই হাওয়া অফিস জানাচ্ছে। পাহাড়ের দিকে তাপমাত্রা নামতে পারে ৬ থেকে ৮ ডিগ্রি সেলসিয়াস পর্যন্ত। শীতের পাশাপাশি বাড়বে কুয়াশার দাপটও। যার ফলে দৃশ্যমান্যতা অনেকটাই কমে যেতে পারে।

অন্যদিকে গত শনিবার কলকাতার (Kolkata) সর্বনিম্ন তাপমাত্রা ছিল ১৬.২ ডিগ্রি। রবিবার তা নেমে আসে ১৪.৪ ডিগ্রিতে। সোমবারও কলকাতার তাপমাত্রা ১৫ ডিগ্রিতে আসতে পারেই বলে জানা যাচ্ছে। সর্বোচ্চ তাপমাত্রা থাকতে পারে ২৫ ডিগ্রি সেলসিয়াসের আশেপাশে। বছরের শেষের দিকে গোটা রাজ্যে শীতের দাপট বাড়বেই বলে জানাচ্ছে হাওয়া অফিস। পাশাপাশি কুয়াশার দাপট বজায় থাকবে রাজ্যজুড়ে।